หนึ่งธิดา โสภณ

หนึ่งธิดา โสภณ (เกิด 8 พฤษภาคม พ.ศ. 2535) หนูนา, โรฮันนา เป็นนักแสดงและนักร้องชาวไทย ที่มีชื่อเสียงจากการแสดงภาพยนตร์เรื่อง กวน มึน โฮ และได้รับรางวัลสุพรรณหงส์ สาขานักแสดงนำหญิงยอดเยี่ยม ปี 2553 จากภาพยนตร์ดังกล่าว

**ประวัติ**
หนึ่งธิดา โสภณเป็นบุตรของวิเชียร และศศิธร โสภณ มีน้องชายคือเอกบุรุษ โสภณ ชื่อเล่น สุไอซ์  นักร้องสมาชิกวง Mad Monkeys สังกัดบริษัทแกรมมี่ และเคยประกวดในรายการ The Trainer ปั้นฝันสนั่นเวที ปีที่ 1 อีกทั้งหนูนาเป็นหลานของ ธัญญา โสภณ มีศักดิ์เป็นป้า 
หนูนานับถือศาสนาอิสลาม มีชื่อเล่นเป็นภาษาอาหรับว่า "โรฮันนา" มีความหมายว่า "ดวงใจฉัน" แต่ด้วยเธอมักเรียกตนเองว่า "หนู" มาตลอด มารดาของเธอจึงเรียกเธอว่า "หนูนา" 
หนูนาจบการศึกษาระดับประถมศึกษาจาก โรงเรียนกสิณธรเซนต์ปีเตอร์ ระดับมัธยมศึกษาจาก โรงเรียนสตรีวิทยา สายศิลป์–ภาษา (ภาษาจีน) จบการศึกษาระดับปริญญาตรีจาก คณะศิลปกรรมศาสตร์ สาขาวิชาการละคร มหาวิทยาลัยธรรมศาสตร์ (รุ่นเดียวกับ อัญชสา มงคลสมัย, อรณิชา กรินชัย) และระดับปริญญาโทจาก วิทยาลัยนวัตกรรมสื่อสารสังคม สาขาวิชาการออกแบบเพื่อธุรกิจ มหาวิทยาลัยศรีนครินทรวิโรฒ ประสานมิตร
ปัจจุบัน หนูนา หนึ่งธิดา มีช่องยูทูบแชนแนลของตัวเองว่า Noona Nuengthida สำหรับลงคลิปร้องเพลงคัฟเวอร์

**วงการบันเทิง**
ไฟล์:Casts and director of Hello Stranger.jpg|thumb|หนึ่งธิดา ประชาสัมพันธ์ภาพยนตร์ กวน มึน โฮ
หนูนาเข้าสู่วงการบันเทิงในฐานะดาราเด็ก ผลงานชิ้นแรกของหนูนาคือ เล่นเป็นตัวประกอบในละครเรื่อง ปอบผีฟ้า (ปี พ.ศ. 2540 - วรนุช วงศ์สวรรค์ แสดงนำ) ซึ่งในขณะนั้นมีอายุเพียง 5 ปี โดยออกมาเล่นเพียงฉากเดียวและพูดคำว่า "ลิ้นฟ้า ลิ้นฟ้า มาเล่นกันเถอะ" จากนั้นก็ถูกกินตับตาย ต่อมา หนูนาได้ร่วมแสดงละครในอีกหลายๆเรื่องถัดมา เช่น ดั่งสายน้ำไหล ลูกหลง และมีผลงานที่เป็นรู้จักกันมากขึ้น คือ ละครเรื่องน้องใหม่ ร้ายบริสุทธิ์ ออกอากาศทางช่อง 3 โดยรับบทเป็น "มะยม"
หนูนาแสดงความสามารถทางด้านการร้องเพลง ในปี พ.ศ. 2547 ขณะที่หนูนาอายุ 12 ปี หนูนาได้เข้าร่วมแข่งขันประกวดร้องเพลงในรายการ KPN Junior Award 2004 ได้รับรางวัลรองชนะเลิศอันดับ 1 ประเภทเพลงไทยสากล รวมถึงเป็นผู้ที่ชนะโหวตและได้รับรางวัลหลักสูตร Voice Training ไปครอง 
ในขณะเดียวกันหนูนายังเคยแสดงละครเวทีของค่าย เอ็กแซ็กท์ ถึง 2 เรื่อง ได้แก่ ในปี พ.ศ. 2550 บัลลังก์เมฆ เดอะมิวสิคัล รับบทเป็น "วิรินทร์" แสดงคู่กับ บี้ สุกฤษฎิ์ และในปี พ.ศ. 2553 เนื้อคู่ 11 ฉาก จากวันแรกถึงวันลา รับบทเป็น "ใบเตย" ลูกสาวของ สินจัย เปล่งพานิช
ต่อมาจุดเปลี่ยนครั้งสำคัญของชีวิตหนูนาในวงการบันเทิงคือ ในปี พ.ศ. 2553 หนูนาชนะเลิศการประกวดในโครงการ “ลักส์ปั้นดาว” เพื่อค้นหานางเอกหน้าใหม่ที่จะได้เล่นหนังรัก โรแมนติก คอมเมดี้ ของค่าย จีทีเอช ทำให้หนูนาได้กลายเป็นนางเอกภาพยนตร์อย่างเต็มตัว ในภาพยนตร์เรื่อง กวน มึน โฮ ออกฉายในโรงภาพยนตร์เมื่อวันที่ 19 สิงหาคม พ.ศ. 2553 กำกับการแสดงโดย บรรจง ปิสัญธนะกูล และแสดงคู่กับ ฉันทวิชช์ ธนะเสวี  ซึ่งภาพยนตร์เรื่องนี้ ถือว่าเป็นการแจ้งเกิดหนูนาให้เป็นที่รู้จักอย่างกว้างขวางมากขึ้น ในฐานะ "นางเอกร้อยล้าน" รวมทั้งยังได้รับรางวัลสุพรรณหงส์ สาขานักแสดงหญิงยอดเยี่ยมจากภาพยนตร์เรื่องนี้อีกด้วย
หนูนาไม่เพียงแต่เป็นที่รู้จักในฐานะนางเอกภาพยนตร์ ในขณะเดียวกันหนูนายังได้แสดงความสามารถด้านการร้องเพลง ด้วยการร้องเพลงประกอบภาพยนตร์ กวน มึน โฮ คือ เพลงรักไม่ต้องการเวลา ซึ่งเป็นการนำเพลงของวงเคลียร์มาร้องใหม่ 
ความโด่งดังของหนูนาในเวลานั้น ทั้งในฐานะนางเอกภาพยนตร์และนักร้อง ส่งผลให้ในปี พ.ศ. 2554 หนูนาได้เป็นแขกรับเชิญของ เบิร์ด ธงไชย แมคอินไตย์ บนเวทีคอนเสิร์ตเบิร์ดอาสาสนุกโดยร้องเพลงคู่ "วนาสวาท" ซึ่งเป็นเพลงประกอบละครเรื่อง วนาลี ออกอากาศทางช่อง 3

**จุดยืนทางการเมือง**
หนูนาได้สนับสนุนการประท้วงในประเทศไทย พ.ศ. 2563–2564 โดยได้ทำการแจกแว่นตากันฝุ่นให้กับผู้ชุมนุม  ทั้งยังแสดงความคิดเห็นต่อต้านการปราบปรามผู้ชุมนุมอีกด้วย  

**ผลงานการแสดง**

**ภาพยนตร์**
2553 
กวน มึน โฮ
เมย์ (นามแฝง)
2555 
รัก 7 ปี ดี 7 หน
หนูนา
รักจับใจ
วิว วรินดา
2559 
พรจากฟ้า
คิม
2566 
มนต์รักนักพากย์
เรืองแข
2568 
สุสานคนเป็น
อุษา

**ซิตคอมและซีรีส์**

**ละครโทรทัศน์ในวัยเด็ก**

**ละครโทรทัศน์**

**ละครเวที**

**พิธีกร**

**โค้ชและผู้ร่วมรายการ**

**พากย์เสียง**

**= อนิเมะ =**
 ให้เสียงพากย์ในการ์ตูน โพโรโระ เพนกวินป่วน ก๊วนขั้วโลก- ร้องเพลงประกอบในภาพยนตร์การ์ตูน วินนี่ เดอะ พูห์ นักสืบทีเด็ด 
• เพลง My Friend Tigger And Pooh Threme- ร้องเพลงประกอบในภาพยนตร์การ์ตูน ทิงเกอร์ เบลล์ 
• เพลง หาใจจนเจอ (tinkerbell 1)
• เพลง นางฟ้าเริงร่าทั่วกัน (ร้องประสานเสียง) (tinkerbell 1)
• เพลง หน้าร้อนได้มาเยือน  (tinkerbell 3)
• เพลง เราเฝ้ารอคอย (tinkerbell 4)- คลิฟฟอร์ด เดอะ บิ๊ก เรด ด็อก (ละครโทรทัศน์ พ.ศ. 2543) เอมิลี่ เอลิซาเบธ โฮเวิร์ด- อิจิโกะ 100% โทโจ อายะ- ภาพยนตร์การ์ตูนแอนิเมชัน 3D เอคโค่ จิ๋วก้องโลก (Echo Planet) ให้เสียงพากย์ในบทตัวละคร “หน่อวา”- เจ้าหญิงเงือกน้อย (มังงะ) นานามิ ลูเซีย- กรอจแบนด์ Trina Riffin- ภาพยนตร์เรื่อง ผจญภัยแดนคำสาปราชินีหิมะ (Frozen) ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)- คุณคุโบะไม่ยอมให้ผมเป็นตัวประกอบ ชิราอิชิ โยชิเอะ- ภาพยนตร์สั้นเรื่อง  Frozen Fever ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)- ภาพยนตร์สั้นเรื่อง olaf's frozen adventure โอลาฟกับการผจญภัยอันหนาวเหน็บ ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)- ดา คาโปะ ซากุระ โยชิโนะ- ภาพยนตร์เรื่อง Ralph Breaks the Internet ราล์ฟตะลุยโลกอินเทอร์เน็ต ให้เสียงภาษาไทยในบท “เจ้าหญิงอันนา” (Princess Anna)- ภาพยนตร์เรื่อง ผจญภัยปริศนาราชินีหิมะ (Frozen 2) ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)- สคูลเดส์ วิกผมคำ

**ผลงานเพลง**

**อัลบั้ม**

**สตูดิโออัลบั้ม**

**มินิอัลบั้ม**

**อัลบั้มรวมเพลง**

**ซิงเกิล**

**ซิงเกิลอื่นๆ**

**เพลงประกอบละคร ภาพยนตร์ และ ละครเวที**

**วิดีโออัลบั้ม**

**มิวสิกวิดีโอ**

**คอนเสิร์ต**
 คอนเสิร์ตเบิร์ด อาสาสนุก (2554)- Gun Man Show (2556)- STAR THEQUE GTH 11 ปีแสงคอนเสิร์ต (2558)- Love 10ปี ไม่มีหยุด (2559)- คอนเสิร์ตเพลงรักเพลงละคร (2559)- คอนเสิร์ต25ปี ดวงจันทร์กลางดวงใจ พุ่มพวงดวงจันทร์ (2560)

**รางวัล**
 รางวัลสุพรรณหงส์ ครั้งที่ 20 ประจำปี 2553 - นักแสดงนำหญิงยอดเยี่ยม (กวน มึน โฮ)
 Starpics Thai Film Awards ครั้งที่ 8- นักแสดงนำหญิงยอดเยี่ยม  (กวน มึน โฮ)
 Gmember Award 2010- เพลงประกอบภาพยนตร์ยอดนิยม (กวน มึน โฮ) เพลง รักไม่ต้องการเวลา
 Bang Award 2011- รางวัล Girl of the Year
 รางวัลภาพยนตร์ไทย ชมรมวิจารณ์บันเทิง ครั้งที่ 19- นักแสดงนำหญิงยอดเยี่ยม (กวน มึน โฮ) ร่วมกับ เฌอมาลย์ บุญยศักดิ์ (ชั่วฟ้าดินสลาย)
 สยามดารา สตาร์ อวอร์ด 2011- รางวัลนักแสดงนำหญิงยอดเยี่ยม สาขาภาพยนตร์ จากเรื่อง กวน มึน โฮ บริษัท GTH
 Dara Daily Award 2011- รางวัลดารานำหญิง สาขาภาพยนตร์ที่สุดแห่งปี 2011
 กระทรวงการพัฒนาสังคมและความมั่นคงของมนุษย์- รางวัลประกาศนียบัตร  บุคคลผู้เป็นต้นแบบที่ดีของเยาวชน
 channelvthailand VAwards 2011- รางวัล VAwards Crossover หนูนา หนึ่งธิดา โสภณ
รางวัลพิฆเนศวร ครั้งที่ 1 ประจำปี 2555 
*รางวัลศิลปินหญิงดีเด่น
รางวัลเพชรในเพลง 2556 กระทรวงวัฒนธรรม โดยสำนักงานวรรณกรรมและประวัติศาสตร์ กรมศิลปากร
*รางวัลชนะเลิศ ผู้ขับร้องเพลงดีเด่นด้านภาษาไทย ประเภทไทยสากลหญิง จากเพลง แค่หลับตา (ละครเวทีรักจับใจ)

**อ้างอิง**

**แหล่งข้อมูลอื่น**
 Noona_nuengtida- noona_nuengtida- WeloveNoonaa
หมวดหมู่:บุคคลจากจังหวัดนนทบุรี
หมวดหมู่:มุสลิมชาวไทย
หมวดหมู่:นักแสดงเด็กหญิงชาวไทย
หมวดหมู่:บุคคลจากอำเภอปากเกร็ด
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ศิลปินสังกัดจีเอ็มเอ็มทีวี เรคคอร์ดส
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากคณะศิลปกรรมศาสตร์ มหาวิทยาลัยธรรมศาสตร์
หมวดหมู่:นักแสดงหญิงชาวไทย
หมวดหมู่:ยูทูบเบอร์ชาวไทย
หมวดหมู่:นักร้องจากจังหวัดนนทบุรี
หมวดหมู่:นักแสดงจากจังหวัดนนทบุรี
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564